Maximilian zu Wied-Neuwied

La Princo Alexander Philipp Maximilian zu Wied-Neuwied (23a septembro 1782 - 3a februaro 1867) estis germana esploristo, etnologo kaj naturalisto. Li estris pioniran ekspedicion al sudorienta Brazilo inter 1815–1817, el kiu aperis la albumo Reise nach Brasilien, kiu la unua montris en Eŭropo realajn bildojn de brazilaj indiĝenoj. Ĝi estis tradukita al kelkaj lingvoj kaj agnoskita kiel unu el plej gravaj kontribuoj al diskonigado de Brazilo komence de la 19a jarcento. En 1832 li entreprenis alian ekspedicion, tiam en Nordamerikon, kun la svisa pentristo Karl Bodmer.

La Princo Maksimiliano kolektis multajn ekzemplojn de etnografio, kaj grandan nombron de specimenoj de flaŭro kaj faŭno de la areo, ankoraŭ konservitaj en muzekolektoj, ĉefe ĉe la Lindenmuseum, Stuttgart.Appletons', Neu-Wied, Alexander Maximilian, Prince of, 1900. La genro Neuwiedia Blume (Orkidacoj) estis nomita laŭ li. Li kiel unua priskribis la brazilan papageton Okramakula konuro (Pyrrhura cruentata) kaj oni nomis laŭ li la specion Skvamkapa papago en la latina scienca nomo (Pionus maximiliani).

 Notoj 

Kategorio:Germanaj sciencistoj